জনাব গাফফার চৌধুরী ১৯৫২ সালে অনুষ্ঠিত পাঞ্জাবের কাদিয়ানী দাঙ্গায় জামায়াতকে জড়িয়ে আরেকটি মিথ্যাচার করেছেন। এই মিথ্যাচারের জবাব আমি এর আগে এই স্তম্ভে একাধিক বার দিয়েছি। কিন্তু তার মিথ্যাচার থামেনি। তিনি বার বারই বলে বেড়াচ্ছেন যে, জামায়াতই হচ্ছে কাদিয়ানী দাঙ্গার অনুঘটক এবং এই অপরাধে পাঞ্জাবের তৎকালীন সামরিক আদালত তাকে ফাঁসির আদেশ দিয়েছিলেন। তার এই তথ্যটি ইতিহাস বিকৃতির সামিল এবং অজ্ঞতারও পরিচায়ক। এই দাঙ্গায় জামায়াতের কোনও ভূমিকা ছিল না। এই দাঙ্গার পূর্বে কাদিয়ানী ফিতনা আইনগতভাবে মোকাবিলা করার জন্য একটি সর্বদলীয় কমিটি হয়েছিল।